65.

На основу члана 38. став 2. Закона о јавним предузећима (''Службени гласник Републике Србије'', број 15/16) и члана 40. Статута општине Ћићевац (''Службени лист општине Ћићевац'', број 3/2019), на 42. седници одржаној 18.10.2019. године, донела је

О Д Л У К У

О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА

ЈАВНОГ ПРЕДУЗЕЋА „ПУТЕВИ ЋИЋЕВАЦ“

Члан 1.

Покреће се поступак за избор директора Јавног предузећа „Путеви Ћићевац“.

Члан 2.

Поступак из члана 1. ове одлуке спроводи Комисија за спровођење конкурса за избор директора јавних предузећа чији је оснивач општина Ћићевац (у даљем тексту: Комисија), на основу Огласа о јавном конкурсу за избор директора Јавног предузећа ''Путеви Ћићевац“ у складу са Законом о јавним предузећима и Уредбом о мерилима за именовање директора јавног предузећа (''Службени гласник РС'', број 65/16).

Члан 3.

Огласом о јавном конкурсу, који је саставни део ове одлуке, наведени су услови за именовање директора утврђени Законом о јавним предузећима и оснивачким актом јавног предузећа.

Члан 4.

Оглас о јавном конкурсу објавиће се у ''Службеном гласнику Републике Србије'', ''Службеном листу општине Ћићевац'', дневним новинама које се дистрибуирају на целој територији Републике Србије и на интернет страници општине Ћићевац.

Члан 5.

Ова одлука ступа на снагу осмог дана од дана објављивања у ''Службеном листу општине Ћићевац''.

СКУПШТИНА ОПШТИНЕ ЋИЋЕВАЦ

Бр. 112-56/19-02 од 18.10.2019. године

ПРЕДСЕДНИК

Славољуб Симић, с.р.

Скупштина општине Ћићевац, на основу члана 36. и 37. Закона о јавним предузећима („Службени гласник Републике Србије”, број 15/16) и Одлуке о спровођењу јавног конкурса за избор директора Јавног предузећа ''Путеви Ћићевац'', број 112-56/19-02 од 18.10.2019. године, објављује

ОГЛАС

О ЈАВНОМ КОНКУРСУ ЗА ИЗБОР ДИРЕКТОРА

ЈАВНОГ ПРЕДУЗЕЋА „ПУТЕВИ ЋИЋЕВАЦ“

1. Расписује се јавни конкурс за избор директора Јавног предузећа ''Путеви Ћићевац'' чији је оснивач општина Ћићевац ради именовања на период од четири године.

2. Подаци о јавном предузећу:

Јавно предузеће послује под пословним именом: Јавно предузеће „Путеви Ћићевац„.

Скраћено пословно име: ЈП „Путеви Ћићевац“.

Седиште: Ћићевац, Карађорђева бр. 106.

Матични број: 17258940, ПИБ 101919794

Пословање Јавног предузећа уређено је Одлуком о оснивању Јавног предузећа „Путеви Ћићевац„ (''Службени лист општине Ћићевац'', бр. 21/2016- пречишћен текст и 22/2016).

Претежна делатност Јавног предузећа „Путеви Ћићевац“ је 4211 изградња путева и аутопутева.

3. Јавни конкурс се спроводи за радно место:

Директор Јавног предузећа ''Путеви Ћићевац''.

Директор се именује на период од четири године.

4. Услови за именовање директора Јавног предузећа:

Кандидат за избор, односно именовање директора Јавног предузећа „Путеви Ћићевац„ мора да испуњава следеће услове:

- да је пунолетно и пословно способно лице;

- да има стечено високо образовање на специјалистичким, струковним студијама, односно основним студијама у трајању од најмање четири године, економског, правног или грађевинског смера;

- да има најмање пет година радног искуства или три на руководећим пословима за чије обављање је основано ЈП „Путеви Ћићевац“;

- да познаје област корпоративног управљања;

- да има радно искуство у организовању рада и вођењу послова;

- да није члан органа политичке странке, односно да му је одређено мировање у вршењу функције у органу политичке странке;

- да није осуђивано на казну затвора од најмање шест месеци;

- да му нису изречене мере безбедности у складу са законом којим се уређују кривична дела, и то:

а) обавезно психијатријско лечење и чување у здравственој установи;

б) обавезно психијатријско лечење на слободи;

в) обавезно лечење наркомана;

г) обавезно лечење алкохоличара;

д) забрана вршења позива, делатности и дужности;

- да није осуђивано за кривично дело против привреде;

- да му није изречена мера забране обављања делатности која је претежна делатност јавног предузећа.

5. Стручна оспособљеност, знања и вештине кандидата оцењују се у изборном поступку увидом у податке из пријаве и доказе поднете уз пријаву на јавни конкурс, писаном и усменом провером, односно на други одговарајући начин сходно потребама рада Јавног предузећа, у складу са Законом којим се уређује правни положај јавних предузећа и Уредбом о мерилима за именовање директора јавног предузећа („Службени гласник РС”, бр. 65/16).

6. Место рада: Ћићевац, на адреси седишта Јавног предузећа у ул. Карађорђева број 106.

7. Рок за подношење пријава: 30 дана од дана објављивања овог јавног конкурса у „Службеном гласнику РС“.

8. Пријава на јавни конкурс садржи: име и презиме кандидата, датум и место рођења, адресу становања, број телефона, e-mail адресу, податке о образовању, податке о врсти и дужини радног искуства, податке о познавању корпоративног управљања и податке о посебним областима знања. Уз пријаву са личном и радном биографијом (са навођењем на којим пословима, са којом стручном спремом и у ком периоду је стечено радно искуство до подношења пријава) прилажу се докази о испуњености услова у оригиналу или овереној фотокопији, и то:

- Извод из матичне књиге рођених (издат у складу са Законом о матичним књигама),

- Уверење о пословној способности (издато од стране надлежног центра за социјални рад),

- Уверење о држављанству РС (не старије од шест месеци у односу на дан објављивања јавног конкурса у ''Службеном гласнику РС“),

- Диплома о стручној спреми,

- Исправе којима се доказује радно искуство (потврде или други акти из којих се доказује најмање пет година радног искуства на пословима за које се захтева високо образовање),

- Исправе којима се доказује радно искуство на пословима који су повезани са пословима јавног предузећа (потврде или други акти из којих се доказује да лице има најмање три године радног искуства на пословима који су повезани са пословима јавног предузећа, са краћим описом послова које је обављао до подношења пријаве),

- Исправе којима се доказује радно искуство у организовању рада и вођењу послова (потврде или други акти из којих се доказује да лице има радно искуство у организовању рада и вођењу послова),

- Изјава кандидата дата под кривичном и материјалном одговорношћу да није члан органа политичке странке, односно да му је одређено мировање у вршењу функције у органу политичке странке,

- уверење надлежног органа да лице није осуђивано на казну затвора од најмање шест месеци и уверење надлежног органа да му нису изречене мере безбедности у складу са законом којим се уређују кривична дела, и то:

a) обавезно психијатријско лечење и чување у здравственој установи;

б) обавезно психијатријско лечење на слободи;

в) обавезно лечење наркомана,

г) обавезно лечење алкохоличара;

д) забрана вршења позива, делатности и дужности.

Неблаговеремене, неразумљиве и пријаве уз које нису приложени сви потребни докази, Комисија ће одбацити закључком против кога није допуштена посебна жалба.

9. Адреса на коју се подносе пријаве:

Пријава на јавни конкурс са документацијом и доказима подносе се у запечаћеној коверти, препорученом пошиљком путем поште или лично преко писарнице Општинске управе општине Ћићевац, Комисији за спровођење конкурса за избор директора јавних предузећа чији је оснивач општина Ћићевац на адресу:

ОПШТИНА ЋИЋЕВАЦ

Комисији за спровођење конкурса за избор директора јавних предузећа чији је оснивач општина Ћићевац, са назнаком: Пријава на јавни конкурс – НЕ ОТВАРАЈ

Карађорђева 106

37210 Ћићевац

10. За обавештење о јавном конкурсу обратити се Одсеку за скупштинске послове и послове Општинског већа на тел. 037 811 421.

СКУПШТИНА ОПШТИНЕ ЋИЋЕВАЦ

Бр. 112-56/19-02 од 18.10.2019. године

ПРЕДСЕДНИК

Славољуб Симић, с.р.

66.

На основу члана 115.-117. Закона о основама система образовања и васпитања („Сл. гласник РС“, бр. 88/2017, 27/2018- др. закон и 10/2019) и члана 40. Статута општине Ћићевац („Сл. лист општине Ћићевац“, бр. 3/19), Скупштина општине Ћићевац, на 42. седници, одржаној 18.10.2019. године, донела је

Р Е Ш Е Њ Е

О РАЗРЕШЕЊУ И ИМЕНОВАЊУ ЧЛАНОВА ШКОЛСКОГ ОДБОРА

ОШ „ДОСИТЕЈ ОБРАДОВИЋ“ ЋИЋЕВАЦ

1. Разрешавају се чланови Школског одбора Основне школе „Доситеј Обрадовић“ Ћићевац, и то:

* Биљана Ердељанов, именована на предлог Наставничког већа

- Марина Филиповић

- Бојан Бошковић и

- Александар Миљковић, именовани на предлог локалне самоуправе.

1. За чланове Школског одбора Основне школе „Доситеј Обрадовић“ Ћићевац , именују се:

- Ивана Симоновић, на предлог Наставничког већа

- Дејан Стефановић,

- Мирослав Савић и

- Јован Топаловић, на предлог локалне самоуправе.

1. Изборни период новоименованих чланова органа управљања траје до истека мандата органа упрвљања.
2. Ово решење објавити у „Сл. листу општине Ћићевац“.
3. Решење доставити: именованима, ОШ „Доситеј Обрадовић “ и архиви.

СКУПШТИНА ОПШТИНЕ ЋИЋЕВАЦ

Бр. 023-11/19-02 од 18.10.2019. године

ПРЕДСЕДНИК

Славољуб Симић, с.р.

67.

На основу члана 121. Закона о основама система васпитања и образовања („Сл. гласник РС“, бр. 88/2017, 27/2018-др. закони и 10/2019), а у вези члана 3. Правилника о општинском савету родитеља („Сл. гласник РС“, бр. 72/2018), и члана 40. Статута општине Ћићевац („Сл. лист општине Ћићевац“, бр. 3/19) на основу предлога Савета родитеља ПУ „Чаролија“ Ћићевац, ОШ „Доситеј Обрадовић“, Ћићевац и ОШ “Војвода Пријезда“, Сталаћ и одлуке директора ових установа, Скупштина општине Ћићевац на 42. седници одржаној 18.10.2019. године, донела је

РЕШЕЊЕ

О ИМЕНОВАЊУ ЧЛАНОВА ОПШТИНСКОГ САВЕТА РОДИТЕЉА

ОПШТИНЕ ЋИЋЕВАЦ

1. У Општински савет родитеља општине Ћићевац именују се следећи чланови, и то:

- Соња Салман Миладиновић, представник;

- Адријана Ђорћевић, заменик представника,

предложени од Савета родитеља ПУ„Чаролија“ Ћићевац;

- Александра Ранђеловић, представник;

- Данијела Вељковић, заменик представника,

предложени од Савета родитеља ОШ „Доситеј Обрадовић“, Ћићевац и

- Јелена Бабић, представник;

- Милена Станојевић, заменик представника,

предложени од Савета родитеља ОШ „Војвода Пријезда“, Сталаћ.

2. Решење доставити: ПУ „Чаролија“ Ћићевац, ОШ „Доситеј Обрадовић“, Ћићевац, ОШ “Војвода Пријезда“, Сталаћ, именованима и архиви.

3. Решење објавити у „Сл. листу општине Ћићевац“.

4. Ступањем на снагу овог решења престаје да важи Решење о оменовању чланова Општинског савета родитеља општине Ћићевац („Сл. лист општине Ћићевац“, бр. 18/18).

СКУПШТИНА ОПШТИНЕ ЋИЋЕВАЦ

Бр. 023-18/19-02 од 18.10.2019. године

ПРЕДСЕДНИК

Славољуб Симић, с.р.

68.

На основу члана 32. Закона о локалној самоуправи (''Сл. гласник РС'', бр. 129/07, 83/14 –др. закон, 101/16- др. закон и 47/2018), члана 40. Статута општине Ћићевац (''Сл. лист општине Ћићевац'', бр. 3/2019) и Програма коришћења средстава за финансирање унапређења безбедности саобраћаја на путевима за 2019. годину у општини Ћићевац (''Сл. лист општине Ћићевац'', бр. 17/18, 2/19 и 8/19), Скупштина општине Ћићевац, на 42. седници, одржаној дана 18. октобра 2019. године, донела је

З А К Љ У Ч А К

1. УСВАЈА СЕ Извештај о остварењу Програма коришћења средстава за финансирање унапређења безбедности саобраћаја на путевима у општини Ћићевац, за период од 01.01.2019. године до 30.09.2019. године, бр. 228-8/18-02 од 14.10.2019. године.
2. Закључак објавити у ''Сл. листу општине Ћићевац''.
3. Закључак доставити: Одсеку за буџет, финансије и јавне набавке, Савету за безбедност саобраћаја и архиви.

СКУПШТИНА ОПШТИНЕ ЋИЋЕВАЦ

Бр. 228-8/18-02 од 18. октобра 2019. године

ПРЕДСЕДНИК

Славољуб Симић, с.р.

АКТИ

ПРЕДСЕДНИКА ОПШТИНЕ И ОПШТИНСКОГ ВЕЋА

56.

На основу члана 46. став 1. тачка 7) и члана 56. став 1. Закона о локалној самоуправи (''Сл. гласник РС'', бр. 129/07, 83/14 –др. закон, 101/16- др. закон и 47/18), члана 95. став 1. Закона о запосленима у аутономним покрајинама и јединицама локалне самоуправе (''Сл. гласник РС'', бр. 21/16, 113/17 и 95/18) и члана 64. став 1. тачка 12) Статута општине Ћићевац (''Сл. лист општине Ћићевац'', бр. 3/19), Општинско веће општине Ћићевац, на 187. седници, одржаној дана 10.10.2019. године, донело је

О Д Л У К У

о утврђивању текста и објављивању Јавног конкурса за попуњавање положаја у

Општинској управи општине Ћићевац

I

Утврђује се текст Јавног конкурса за попуњавање положаја у Општинској управи општине Ћићевац (Постављење начелника Општинске управе општине Ћићевац), који је одштампан уз ову одлуку и чини њен саставни део.

II

Ову одлуку и конкурс из тачке I објавити у ''Сл. листу општине Ћићевац'', на интернет страници општине Ћићевац и на огласној табли Општинске управе.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 111- 3/19- 02 од 10.10.2019. године

ПРЕДСЕДНИК

Златан Кркић, с.р.

На основу члана 56. став 1. Закона о локалној самоуправи (“Сл. гласник РС“, бр. 129/07, 83/14, 101/16 и 47/18), члана 95. став 1. Закона о запосленима у аутономним покрајинама и јединицама локалне самоуправе (''Сл. гласник РС“, бр. 21/16, 113/17, 113/17 – др. закон и 95/18) и члана 11. став 3. и члана 12. став 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Сл. гласник РС'' бр. 95/16), Општинско веће општине Ћићевац на 187. седници одржаној дана 10.10.2019. године, оглашава

ЈАВНИ КОНКУРС

за попуњавање положаја начелника Општинске управе општине Ћићевац

ОРГАН У КОМЕ СЕ ПОПУЊАВА ПОЛОЖАЈ: Општинска управа Ћићевац, Ћићевац ул. Карађорђева бр. 106.

ПОДАЦИ О РАДНОМ МЕСТУ- ПОЛОЖАЈУ КОЈИ СЕ ПОПУЊАВА:

НАЧЕЛНИК ОПШТИНСКЕ УПРАВЕ ОПШТИНЕ ЋИЋЕВАЦ.

ОПИС ПОСЛОВА: Начелник Oпштинске управе врши права и дужности у име послодавца за службенике и намештенике, руководи и координира радом Општинске управе, представља и заступа Општинску управу, даје упутства и смернице за рад унутрашњих организационих јединица у погледу начина извршавања послова и задатака, усклађује рад Општинске управе и обезбеђује њено функционисање као јединственог органа, одговара за законитост рада Општинске управе, решава сукоб надлежности између унутрашњих организационих јединица, доноси појединачна правна акта о радним односима запослених у Општинској управи, врши дисциплинска и друга овлашћења према запосленима у Општинској управи, решава о изузећу службеног лица у Општинској управи, стара се о обезбеђивању материјалних и других услова за ефикасан рад Општинске управе, врши и друге послове у складу са законом, Статутом општине, одлукама Скупштине општине, Општинског већа и председника општине.

ТРАЈАЊЕ РАДА НА ПОЛОЖАЈУ: Рад на положају траје 5 година од дана постављења.

УСЛОВИ ЗА РАД НА РАДНОМ МЕСТУ:

* стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; најмање пет година радног искуства у струци;
* да је пунолетан држављанин Републике Србије;
* да није правноснажно осуђивано на безусловну казну затвора од најмање шест месеци;
* да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

СТРУЧНА ОСПОСОБЉЕНОСТ, ЗНАЊА И ВЕШТИНЕ КОЈЕ СЕ ПРОВЕРАВАЈУ У ИЗБОРНОМ ПОСТУПКУ:

* Стручне оспособљености за рад на положају начелника Општинске управе општине Ћићевац-усмено путем разговора;
* Знања из области система локалне самоуправе, познавање Закона о локалној самоуправи, Закона о запосленима у аутономним покрајинама и јединицама локалне самоуправе- усмено путем разговора;
* Вештина комуникација- усмено путем разговора.

**ЛИЦЕ КОЈЕ ЈЕ ЗАДУЖЕНО ЗА ДАВАЊЕ ДОДАТНИХ ОБАВЕШТЕЊА О ЈАВНОМ КОНКУРСУ: Рајна Поповић, телефон: 037/811- 260.**

AДРЕСА НА КОЈУ СЕ ПОДНОСЕ ПРИЈАВЕ ЗА ЈАВНИ КОНКУРС: Пријаве са доказима се подносе на адресу Општинско веће општине Ћићевац, Карађорђева бр. 106 (за Конкурсну комисију) или непосредно преко писарнице Општинске управе, са назнаком ''За Јавни конкурс- попуњавање положаја начелника Општинске управе Ћићевац– не отварати''.

ДОКАЗИ КОЈЕ КАНДИДАТ ПОДНОСИ УЗ ПРИЈАВУ:

* потписана пријава са радном биографијом, наводима о досадашњем радном искуству, подаци о образовању, контакт подацима (адреса становања, мејл адреса, телефон);
* **уверење о држављанству (не старије од 6 месеци) Републике Србије;**
* извод из матичне књиге рођених,
* **оверена фотокопија дипломе којом се потврђује стручна спрема;**
* **доказ о најмање пет година радног искуства у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);**
* **оригинал или оверена фотокопија уверења о положеном државном стручном испиту за рад у државним органима (лица са положеним правосудним испитом, уместо уверења о положеном државном стручном испиту, достављају уверење о положеном правосудном испиту);**
* **очитана лична карта;**
* **уверење којим доказује да није правноснажно осуђиван на безусловну казну затвора од најмање шест месеци;**
* **за кандидате који су раније** радили у државном органу, односно органу аутономне покрајине или јединице локалне самоуправе, уверење да им радни однос није престао због теже повреде дужности из радног односа;
* изјава у којој се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега (образац 1).

Сви докази прилажу се у оригиналу или фотокопији која је оверена у општини, суду или код јавног бележника.

Одредбом члана 9. и члана 103. Закона о општем управном поступку (''Сл. гласник РС'', бр. 18/16 и 95/18- аутен. тумачење), прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима и уверење из казнене евиденције.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам (образац 1). У циљу ефикаснијег и бржег спровођења изборног поступка кандидати могу уз пријаву на конкурс да доставе доказе о којима службену евиденцију воде други органи. Уколико кандидат не достави попуњену и својеручно потписану изјаву (образац 1), а документација није потпуна, пријава на конкурс ће бити одбачена.

Изјава (образац 1) се налази на сајту општине Ћићевац [www.cicevac.rs](http://www.cicevac.rs)

ОБЈАВЉИВАЊЕ ЈАВНОГ КОНКУРСА: Оглас о јавном конкурсу за попуњавање положаја начелника Општинске управе општине Ћићевац објављује се на интернет презентацији општине Ћићевац [www.cicevac.rs](http://www.cicevac.rs)

Обавештење о јавном конкурсу објављује се у дневним новинама ''Вечерње новости'', које се дистрибуирају за целу територију Републике Србије.

**РОК ЗА ПОДНОШЕЊЕ ПРИЈАВЕ НА ЈАВНИ КОНКУРС је 15 дана од дана оглашавања обавештења о јавном конкурсу у дневним новинама** ''Вечерње новости**''.**

Јавни конкурс спроводи Конкурсна комисија именована од стране Општинског већа општине Ћићевац.

**Конкурсна комисија по истеку рока за подношење пријава спровешће изборни поступак увидом у приложену документацију и усменом провером оспособљености кандидата, само међу оним кандидатима који испуњавају оглашене услове. Кандидатима међу којима се спроводи изборни поступак доставља се писмено обавештење о томе кад отпочиње изборни поступак.**

**О тачном месту, датуму и времену спровођења изборног поступка кандидати ће бити благовремено обавештени на контакт адресе (бројеви телефона, електронске поште или кућне адресе) које наведу у својим пријавама.**

Напомена: Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе, конкурсна комисија одбацује закључком.

Сви термини који су у овом конкурсу употребљени у мушком граматичком роду, односе се без дискриминације и на особе женског пола.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 111- 3/19-02 од 10.10.2019. године

ПРЕДСЕДНИК ОПШТИНСКОГ ВЕЋА

Златан Кркић, с.р.

57.

На основу члана 16. Одлуке о начину финансирања пројеката удружења грађана и невладиних организација из буџета оопштине Ћићевац („Сл. лист општине Ћићевац“, бр. 22/12 и 1/18), а у вези Јавног конкурса за финансирање пројеката удружења грађана и невладиних организација из буџета општине Ћићевац у 2019. години у области волонтерства, бр. 454-32/19-04 од 13.09.2019. године, и Листе рангирања и вредновања пројеката, Председник Општине доноси,

О Д Л У К У

о избору пројеката удружења и невладиних организација

у области: волонтерство

Члан 1.

Овом Одлуком врши се избор пројеката удружења и невладиних организација који ће се финансирати из буџета општине Ћићевац за 2019. годину у области волонтерства.

Члан 2.

Одобрава се финансирање следећих пројеката из буџета општине Ћићевац за 2019. годину у области волонтерства:

1. Удружење „Наш град“, пројекат „Јесен 2019“ – 1.050.000,00 динара
2. Удружење „Окулар“, пројекат „Сунцокрети“ -1.037.000,00 динара

Укупан износ средстава одобрених по овој Одлуци јесте 2.087.000,00 динара.

Члан 3.

По коначности ове Одлуке закључиће се уговор о финансирању пројеката из буџета општине Ћићевац са удружењима, најкасније у року од 8 дана.

Члан 4.

Одлуку доставити: Удружење „Наш град“ Ћићевац, удружењу „Окулар“ Ћићевац, Служби за буџет, финансије и јавне набавке и архиви.

Члан 5.

Одлуку објавити у средствима јавног информисања, на званичној интернет презентацији општине и у „Сл. листу општине Ћићевац“, најкасније у року 14 дана од дана закључења уговора.

ПРЕДСЕДНИК ОПШТИНЕ ЋИЋЕВАЦ

454-32/19-04 од 30.09.2019. године

ПРЕДСЕДНИК

Златан Кркић, с.р.

58.

На основу члана 95. став 2. и члана 96. Закона о запосленима у аутономним покрајинама и јединицама локалне самоуправе (''Сл. гласник РС'', бр. 21/16, 113/17 и 95/18), члана 1. и члана 11. до 27. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Сл. гласник РС'', бр. 95/16) и члана 64. став 1. тачка 12) Статута општине Ћићевац (''Сл. лист општине Ћићевац'', бр. 3/19), Општинско веће општине Ћићевац на својој **187**. седници одржаној дана 10.10.2019. године, доноси

РЕШЕЊЕ

о образовању Конкурсне комисије за спровођење изборног поступка попуњавања положаја начелника Општинске управе општине Ћићевац

1. Овим решењем образује се Конкурсна комисија за спровођење изборног поступка попуњавања положаја начелника Општинске управе општине Ћићевац (у даљем тексу: Конкурсна комисија), у следећем саставу:
2. Драгана Јеремић, члан комисије,
3. Душан Ивковић, члан комисије и
4. Рајна Поповић, члан комисије.

Чланови комисије бирају већином гласова председника Конкурсне комисије.

1. Конкурсна комисија одлуке доноси већином гласова, при чему глас председника Конкурсне комисије има исту снагу као и чланова Конкурсне комисије.

Конкурсна комисија води записник о свом раду, који потписује председник Конкурсне комисије.

Чланови Конкурсне комисије дужни су да чувају податке до којих су дошли током спровођења поступка.

1. Конкурсна комисија спроводи изборни поступак попуњавања положаја начелника Општинске управе општине Ћићевац- службеника на положају I групе.
2. Задатак Конкурсне комисије из тачке 1. овог решења је да:

* утврди које ће се стручне оспособљености, знања и вештине проверавати у изборном поступку и начин њихове провере;
* утврди мерила и критиријуме за избор начелника Општинске управе општине Ћићевац;
* по истеку рока за подношење пријава на Јавни конкурс, прегледа све приспеле пријаве и поднете доказе и састави списак кандидата који испуњавају услове за попуњавање положаја и међу њима спроведе изборни поступак, који потписују сви чланови Комисије;
* да спроведе изборни поступак само међу оним кадидатима који испуњавају оглашене услове Јавног конкурса ради попуњавања положаја у  I групи- начелник Општинске управе;
* по окончаном изборном поступку састави листу за избор од највише три кандидата који су са најбољим резултатом испунили мерила прописана за избор и достави Општинском већу општине Ћићевац, са записницима о предузетим радњама у току изборног поступка који садржи све податке о резултатима које су кандидати постигли у изборном поступку;
* уколико Конкурсна комисија утврди да није било пријава на Јавном конкурсу или да ни један кандидат није испунио услове Јавног конкурса, односно није доставио све потребне доказе или су пријаве неблаговремене, недопуштене или неразумљиве, председник Конкурсне комисије о томе саставља извештај и у року од 8 дана од дана завршетка изборног поступка доставља га Општинском већу општине Ћићевац.

1. Конкурсна комисија примењује у свом раду одредбе Закона о запосленима у аутономним покрајинама и јединицама локалне самоуправе и Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе.
2. Стручне и административно-техничке послове за потребе Конкурсне комисије обавља Одсек за друштвене делатности, опште и заједничке послове.
3. Решење ступа на снагу даном доношења и објавиће се на интернет презентацији општине Ћићевац, на Огласној табли Општинске управе и у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 111-3/19-02 од 10.10.2019. године

ПРЕДСЕДНИК

Златан Кркић, с.р.

59.

На основу члана 64. Статута општине Ћићевац (''Сл. лист општине Ћићевац'', бр. 3/2019) и члана 2. Одлуке о одређивању надлежног органа за спровођење поступка давања у закуп пољопривредног земљишта удржавниој својини (''Сл. лист општине Ћићевац'', бр. 10/10), Општинско веће општине Ћићевац, на 187. седници одржаној дана 10.10.2019. године, доноси

РЕШЕЊЕ

о разрешењу и именовању председника Комисије за спровођење поступка јавног надметања за давање у закуп пољопривредног земљишта у државној својини

1. Разрешава се Душица Бућић, дипл. правник дужности председника Комисије за спровођење поступка јавног надметања за давање у закуп пољопривредног земљишта у државној својини.

2. Именује се Милорад Петковић, дипл. правник, за председника Комисије за спровођење поступка јавног надметања за давање у закуп пољопривредног земљишта у државној својини.

3. Мандат новоименованог председника траје до истека мандата чланова Комисије.

4. Решење објавити у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ  
Бр. 112- 55/19-02 од 10.10.2019. године

ПРЕДСЕДНИК

Златан Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

**С А Д Р Ж А Ј**

Страна

1. Одлука о спровођењу јавног конкурса за избор директора ЈП „Путеви Ћићевац“............. 1
2. Решење о разрешењу и именовању чланова ШО „Доситеј Обрадовић“ Ћићевац.............. 3
3. Решење о именовању чланова Општинског савета родитеља општине Ћићевац.............. 3
4. Закључак о усвајању Извештаја о остварењу Програма коришћења средстава за

финансирање унапређења безбедности саобраћаја на путевима у општини Ћићевац

за период 1.1.2019. године до 30.9.2019. године............................................................ 4

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

56. Одлука о утврђивању текста и објављивању Јавног конкурса за попуњавање

положаја у Општинској управи општине Ћићевац........................................................... 4

57. Одлука о избору пројеката удружења и невладиних организација у области: волонтерство 6

58. Решење о образовању Конкурсне комисије за спровођење изборног поступка попуњавања

положаја начелника Општинске управе општине Ћићевац.................................................. 7

59. Решење о разрешењу и именовању председника Комисије за спровођење постука јавног

надметања за давање у закуп пољопривредног земљишта у државној својини............. 8

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2019. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260